Lars Akerhaug

Lars Akerhaug (1981–2025) var en norsk journalist og sakprosaforfatter. Han skrev blant annet for Minerva og Dagen, særlig om muslimsk ekstremisme. Fra 2019 til 2021 var han redaksjonssjef i Resett.

Akerhaug studerte arabisk og islam ved Universitetet i Oslo og bodde en periode i Egypt og Syria. Blant arbeidsgiverne hans var VG, Aftenposten, Dagen og Journalisten. I 2013 utgav han en bok om jihadisme i Norge og i 2015 en bok om Al-Shabaab-terroristen Hassan Dhuhulow. I 2016 utgav han boka Siste jul i Kairo, om kristnes kår i Midtøsten. I 2018 var han skyggeforfatter for Sylvi Listhaugs bok Der andre tier.  

 Liv og virke 
Akerhaug hadde bakgrunn fra venstresiden i norsk politikk. Han var lenge medlem av AKP, og en periode var han internasjonal leder i Rød Valgallianse.Klassekampen: «Til sengs med fienden» (29. juli 2013, s. 4-5) På midten av 2000-tallet var han leder i Komiteen for et fritt Irak. Han endret etter hvert politisk syn til kristen og konservativ.

Den 1. januar 2019 overtok Lars Akerhaug som redaksjonssjef i Resett. Han trakk seg fra stillingen i desember 2021 fordi han mente den innvandringskritiske nettavisa hadde «publisert saker som er beviselig feil» og «sluppet gjennom meninger som er rasistiske og høyreekstreme».

Fra 2022 til han døde var Akerhaug journalist i avisen Raumnes.

 Referanser 

 Bibliografi 
 Norsk jihad : muslimske ekstremister blant oss Kagge forlag, 1. utg. 2013 ISBN 9788248914457 
 En norsk terrorist : portrett av den nye ekstremismen Kagge 2015 ISBN 9788248916666
 Siste jul i Kairo – en fortelling om de kristne i Midtøsten Dreyers 2016
 Der andre tier med Sylvi Listhaug Kagge 2018 ISBN 9788248922650

 Eksterne lenker 


  Artikler av Lars Akerhaug hos Minerva 



Kategori:Norske journalister
Kategori:Norske sakprosaforfattere
Kategori:Personer fra Bærum kommune